Ivana Molnárová

Mgr. Ivana Molnárová, rod. Kokuľová (* 30. apríl 1971, Humenné) je slovenská podnikateľka a manažérka.

V roku 1996 absolvovala štúdium na Matematicko-fyzikálnej fakulte Univerzity Komenského v Bratislave a získala titul Mgr. v odbore matematika–informatika. Po štúdiu pracovala v rodinnej firme Anyhel v Humennom. V roku 2000 začala pracovať ako obchodná a marketingová riaditeľka spoločnosti Profesia, od roku 2010 má funkciu CEO.

V ankete denníka Hospodárske noviny TOP Žena slovenského biznisu 2013 získala 1. miesto.

Referencie

Externé odkazy 
 Oficiálny blog

Slovenskí podnikatelia
Slovenskí manažéri
Absolventi Fakulty matematiky, fyziky a informatiky Univerzity Komenského v Bratislave
Osobnosti z Humenného